
Διεύθυνση: Πλατεία Κεχαγιά

 

Τ.Κ. : 331 00 Άμφισσα 




Τηλέφωνο: 2265350027


FAX: 2265350021

Α.Δ.Τ.:    38/2014
ΔΕΛΤΙΟ ΤΥΠΟΥ
ΘΕΜΑ: «Η νέα τουριστική ταυτότητα του Δήμου Δελφών».

Ο Δήμος Δελφών έχει τη χαρά να σας παρουσιάσει τη νέα εικαστική του τουριστική ταυτότητα μέσα από το νέο του τουριστικό λογότυπο. Ένα νέο λογότυπο που έρχεται να αποτυπώσει τη δυναμική ενός ισχυρού brand name της χώρας μέσα από τη δύναμη μίας λιτής, αρμονικής και σύγχρονης έκφρασης που οι Δελφοί εκπροσωπούν σήμερα.  Ανάδοχος της ευθύνης για τη συνολική εικαστική δημιουργία ήταν η εταιρεία CLEVERBANK η οποία ολοκλήρωσε με απόλυτα θετική ενέργεια και επιτυχία το δύσκολο αυτό έργο.

Δύο ομόκεντροι χειροποίητοι κύκλοι αναλαμβάνουν το έργο να επικοινωνήσουν τη δύναμη που το «Κέντρο του Κόσμου» αποπνέει σήμερα παγκοσμίως. Η αρμονία, η μήτρα, η συνέχεια, η κίνηση, η δύναμη είναι τα βασικά συστατικά που καθοδηγούν το λιτό, σαφές και ισχυρό συμβολισμό των Δελφών. Οι Δελφοί (DELPHI) ως ένα από τα ισχυρότερα brand names της Ελλάδας πρωταγωνιστούν στη νέα ταυτοποίηση και αποτελούν τη βάση πάνω στην οποία δομείται η συνολική στρατηγική επικοινωνίας του τουριστικού προϊόντος του Δήμου Δελφών που απευθύνεται πια στον κάθε ένα επισκέπτη που αποτελεί για τον τόπο ξεχωριστή οντότητα με τις δικές του ανάγκες. Παράλληλα και σε συνάφεια με το κεντρικό λογότυπο δημιουργήθηκαν και τα λογότυπα των περιοχών-ενοτήτων που ο Δήμος Δελφών καλύπτει πια ως γεωγραφικό αλλά και συνολικό πακέτο του τουριστικού προϊόντος. Το επίσημο λανσάρισμα θα γίνει με την ολοκλήρωση της υπό δημιουργία νέας τουριστικής ιστοσελίδας του Δήμου Δελφών. 
Επισυνάπτονται εικόνες του βασικού λογοτύπου καθώς και των λογοτύπων των δημοτικών μας ενοτήτων.

